[{"text_idx": "#000001", "text": "Haapsalu linnavalitsuse majandus- ja taristuno\u0303unik Sirli Vaksmann ei pea o\u0303igustatuks, et tema telefoniko\u0303ned olid viis kuud prokuratuuri luubi all. Arvo Tarmula"}, {"text_idx": "#000003", "text": "Prokuratuuri korraldusel kuulati Haapsalu Linnahoolduses ka\u0308iva kriminaalmenetlusega seoses kahtlustatavatele lisaks pealt veel ku\u0308mmekonna inimese telefoniko\u0303nesid, kokku on uurimise ka\u0308igus salvestatud aga va\u0308hemalt 1000 inimese telefonivestlusi."}, {"text_idx": "#000004", "text": "Selle aasta jaanuaris said Haapsalu Linnahoolduse juht Alo Lo\u0303ps ja no\u0303ukogu liige Riho Lepp politseiametilt teate, et neid on seoses ka\u0308imasoleva kriminaalmenetlusega kahtlustatavatena kaheksa kuud pealt kuulatud ja nende telefonivestlusi salvestatud. Hiljuti vabastas prokuratuur Lo\u0303psi omastamiskahtlusest, kuid uurimine Haapsalu Linnahoolduse veokihanke u\u0308le ja\u0308tkub. Seda uuritakse korruptsioonikuriteona, mille puhul on kahtlustatavate ja\u0308litamine o\u0303igustatud siis, kui prokuratuuri hinnangul pole muul moel vo\u0303imalik to\u0303endeid hankida."}, {"text_idx": "#000005", "text": "Lo\u0303psi ja Lepa so\u0303nul oli neil selle aja jooksul telefonikontakte va\u0308hemalt 1000 inimesega, La\u0308a\u0308ne Elule teadaolevalt said teate pealtkuulamise kohta ku\u0308mmekond Haapsalu inimest. Nende seas on Haapsalu linna majandus- ja taristuno\u0303unik Sirli Vaksmann ning Haapsalu Linnahoolduse no\u0303ukogu esimees ja linnavolinik Siim Saareva\u0308li, keda kumbagi ei kahtlustatud milleski."}, {"text_idx": "#000006", "text": "Vaksmann sai 17. jaanuaril PPA La\u0308a\u0308ne prefektuurilt ta\u0308hitud kirja, milles anti teada, et 28. ma\u0308rtsist kuni 29. augustini 2018 teostas PPA ja\u0308litustoiminguid ning tema perekonna- ja eraelu puutumatust on riivatud."}, {"text_idx": "#000007", "text": "\u201eSee ha\u0308irib mind va\u0308ga! Viis kuud kuulati minu ko\u0303nesid ja loeti SMSe!\u201d oli Vaksmanni reageering. Ta pakkus, et ainuke po\u0303hjus saab olla see, et tema kaudu toimus 2016. ja 2017. aastal Haapsalu linnavalitsuse ja Haapsalu Linnahoolduse vaheline Metsakalmistu metsamaterjaliga seotud kirjavahetus."}, {"text_idx": "#000008", "text": "\u201eAga neid dokumente oleks ju vo\u0303inud ku\u0308sida! Keegi ei ku\u0308sinud,\u201d u\u0308tles Vaksmann. Kuidas rohkem kui aasta pa\u0308rast uurimisasutusele huvi pakkunud tehingut ko\u0303nede pealtkuulamine asjasse selgust aitaks tuua, on tema so\u0303nul arusaamatu.\nPealtkuulamine ja\u0308igi tema ainsaks kokkupuuteks uurimisega \u2013 tunnistama Vaksmanni ei kutsutud."}, {"text_idx": "#000009", "text": "Haapsalu Linnahoolduse no\u0303ukogu esimees ja linnavolinik Siim Saareva\u0308li, kelle suhtlust ja liikumisi ja\u0308lgiti 2018. aasta suvel kolme kuu jooksul, vo\u0303ttis ette tee Pa\u0308rnu politseimajja, et tutvuda tema kohta ja\u0308litustegevuse ka\u0308igus kogutud infoga. Tulemus s\u030cokeeris Saareva\u0308lja \u2013 kogu tema ko\u0303nede logi oli la\u0308bi to\u0308o\u0308tatud, lisaks oli teda ka positsioneeritud."}, {"text_idx": "#000011", "text": "Ja\u0308litustegevuse po\u0303hjuseks oli ilmselt see, et tema kui Haapsalu Linnahoolduse no\u0303ukogu esimees oli kursis veokihankega."}, {"text_idx": "#000012", "text": "Nii Vaksmanni kui ka Saareva\u0308lja ha\u0308iribki, et kuigi teates ja\u0308litustoimingute kohta ka\u0308sitletakse neid kui kannatanuid \u2013 nende kohta ei antud va\u0308lja ja\u0308litusluba nagu kahtlustatavate kohta, kellega nad suhtlesid \u2013, kuulasid uurimisorganid nende ko\u0303nesid mitme kuu jooksul."}, {"text_idx": "#000013", "text": "Advokaadibu\u0308roo Sorainen no\u0303unik ja vandeadvokaat, endine riigi peaprokuro\u0308r Norman Aas selgitas, et luba ja\u0308litustoiminguteks antakse korraga kaheks kuuks. \u201eSelle pikendamiseks tuleb prokuratuuril esitada kohtule taotlus ja ja\u0308litustoimingute ja\u0308tkamise vajalikkust tuleb iga kord uuesti po\u0303hjendada,\u201d u\u0308tles Aas."}, {"text_idx": "#000015", "text": "Kriminaalmenetluse prokuro\u0308r Ku\u0308llike Kask u\u0308tles, et ta ei saa uurimist puudutavatele ku\u0308simustele praegu vastata."}, {"text_idx": "#000018", "text": "La\u0308a\u0308neranna taotleb taas kohtukulude ja\u0308tmist lastevanemate kanda"}, {"text_idx": "#000019", "text": "La\u0308a\u0308neranna palkas uue avalike suhete spetsialisti"}, {"text_idx": "#000021", "text": "Linnavalitsuse uus maja lu\u0308kkab teised investeeringud edasi"}, {"text_idx": "#000023", "text": "Maal elamise pa\u0308ev: Martnas vo\u0303ttis ku\u0308lalisi vastu mo\u0308o\u0308blirestauraator"}, {"text_idx": "#000024", "text": "Ju\u0308ri Ratas: riigieelarve kui sangpomm Eesti majanduse ja inimeste pihta"}, {"text_idx": "#000029", "text": "Vo\u0303rkpallinaised alustasid hooaega turniiriga \u201eTagasi saali\u201d"}]